Vermeende moordenaar self vermoor
Onderwerp: Vermeende moordenaar self vermoor Mon Jul 05, 2010 8:00 am
myPrintWindow = window.open('http://www.volksblad.com/printArticle.aspx?iframe&aid=88e378d9-7d06-4b6b-b144-5528e96d9cde&cid=2114','myPrintWindow','toolbar=0,location=0,directories=0,status=0,menubar=0,scrollbars=1,resizable=0,width=750,height=600');
Koppies – 'n Man wat bykans 'n jaar lank tereggestaan het op aanklag van moord op 'n oudonderwyser van Koppies, is in raaiselagtige omstandighede dood in sy huis aangetref sonder sy oë, mond en neus.
Mnr. Johannes Makgotla se skielike en wrede dood het nou 'n voorgenome ondersoek na die moord op dié onderwyser, mnr. M.J. Human, omver gegooi.
Sers. Pumzile Makaula, woordvoerder van die polisie op Koppies, het gister aan Volksblad bevestig dat liggaamsdele van Makgotla verwyder is.
Makgotla se ma en broer het glo op sy lyk in sy bed afgekom. Hulle het saam gewoon in die Koppies-woongebied Kwakwatsi.
Na verneem word, is geen bloed op die toneel gevind nie, wat 'n vermoede laat ontstaan dat hy dalk elders vermoor is.
Volgens Makaula het die ma en broer gesê Makgotla was siek, maar te oordeel na die toestand waarin die lyk aangetref is, is "hy nie aan siekte dood nie".
Die aanklag teen Makgotla is twee maande gelede in die streekhof voorlopig teruggetrek hangende die uitslag van 'n formele geregtelike doodsondersoek.
Die direkteur van openbare vervolging (DOV) het dié formele ondersoek gelas weens onvoldoende getuienis om Makgotla tans verder met die moord op Human te verbind.
Die vervolging van Makgotla of moontlik iemand anders sou hervat word nadat die uitslag ontvang is.
Volksblad het gister bevestiging gekry dat daar nog nie met die geregtelike ondersoek begin is nie.
Dié ondersoek is egter nou omver gewerp.
Makaula sê 'n moorddossier (vir Makgotla se dood) is nog nie aangelê nie. 'n Lykskouing word vir eers gedoen. Dié uitslae sal volgens Makaula eers Woensdag beskikbaar wees.
Volksblad verneem twee mense na aan Makgotla is reeds as verdagtes geïdentifiseer.
Human (55) se erg ontbinde lyk is op 25 April 2009, meer as twee weke ná sy verdwyning, in 'n sloot langs die R720, sowat 4km buite Koppies, gevind.
Makgotla is kort daarna in hegtenis geneem.
Human is as vermis aangemeld nadat hy nie vir 'n ete-afspraak op 9 April opgedaag het nie.
Die polisie het 'n uitgebreide soektog begin nadat Human se voertuig, 'n wit VW-kombi, die oggend ná sy verdwyning by 'n motorhawe op die dorp gevind is.
In die soektog in die distrik en omliggende dorpe is vierwielmotorfietse en perde gebruik om die lang gras in die gebied te fynkam.
Human het onder meer by die Sasolburgse laerskole Leeuwspruit en Lumière, asook die Noordskool, skoolgehou. Hy het op Koppies afgetree waar hy homself as meubelmaker en soms ook as aflos-onderwyser besig gehou het.